Stavebný objekt: 
SO 01 Prístupová cesta k MES Malá Lodina

TECHNICKÁ SPRÁVA

Všeobecné údaje
Stavebný objekt - opravovaný úsek účelovej cesty sa nachádza v Košickom kraji, okres 
Košice - okolie, obec (katastrálne územie) Malá Lodina na časti parcely KN-C č. 746/2 vo vlastníctve mesta Košice. 
Cesta je v súčasnosti jedinou prístupovou trasou využívanou na prepravu surového dreva obhospodarovateľom lesov, spoločnosťou Mestské lesy Košice a. s., do strediska výroby Manipulačno-expedičný sklad (MES). Časť dreva zhodnoteného v podobe hotových priemyselných výrezov - sortimentov je odvážaná zo strediska MES odberateľmi taktiež po tejto účelovej komunikácii.  
Kryt vozovky je po celej dĺžke živičný s rozrušeniami rôznej intenzity. Vyskytujú sa miesta poškodené hlbokými výtlkmi a deformáciami vrátane pokročilého sieťového rozpadu. Podklad vozovky nie je poškodený. Krajnica je zemná bez dosypu.

Technické údaje
Celková dĺžka úseku: 0,750 km
Opravovaný úsek: od napojenia cesty z miestnej komunikácie vedúcej k železničnej stanici po prvú ľavotočivú zákrutu smerom k stredisku MES
Kategória cesty: účelová komunikácia s asfaltovým krytom s priemernou šírkou vozovky 
4,0 m bez krajníc.

Spôsob prevedenia opravy
Na základe  zisteného stavu je potrebné opravu realizovať v nasledovnom rozsahu:
· vyrovnanie povrchu doterajších krytov asfaltovým betónom AC hr. nad 40 do 60 mm
· postrek asfaltový spojovací bez posypu kamenivom z cestnej emulzie 0,70 kg/m2
· asfaltový betón vrstva obrusná AC11 v pruhu š. nad 3 m z nemodifik. asfaltu tr. II, po zhutnení hr. 50 mm
· rezanie existujúceho asfaltového krytu alebo podkladu hĺbky do 50 mm
· odstránenie blata, prachu alebo hlineného nánosu, z povrchu podkladu alebo krytu bet. alebo asfalt. zametacou kefou
· presun hmôt pre pozemnú komunikáciu a letisko s krytom asfaltovým akejkoľvek dĺžky objektu.

Vypracoval: Ing. Radoslav Opiňár					           V Košiciach 09/2026

